Viiratsi - hea valitsemise vald      Viiratsi on näide kohast, kus hea valitsemise põhimõtteid üritatakse ellu viia. Kõigil MTÜ-del ja külavanematel on õigus nõuandva häälena osaleda vallavolikogu koosolekutel. Istungitel osalemine tasustatakse valla poolt. Volikogu istungi päevad ongi kujunenud eelkõige omavahelise suhtlemise ja kokkusaamise paigaks. Aga tähtsam on see, et inimesed on  toimuvaga kursis, tasapisi hakkab arenema julgus oma arvamusi avaldada, sünnib avalik argumenteeritud diskussioon.  Vallavanema Väino Luige seisukohalt on seltside ja ühingute tegutsemine vallas vajalik eelkõige sellepärast, et teatud huvigrupid saaksid organiseeruda ja vallavalitsus ja volikogu aitavad jõudumööda kaasa, et külavanemad saaks oma ülesandeid täita. "Meil on eelarves arvestatud sellega, et külavanemal oleks kasutada mingi summa raha - 1000 krooni küla kohta. See on mõeldud selleks, et ta  saaks osta esmaseid kirjatarbeid, sõita autoga jne. Rahasumma kantakse külavanemate kogule, kes kasutab seda oma äranägemist mööda. Kui kirjutatakse projekt ja saadakse sellele toetust, siis vallavalitsus katab enamuses omafinantseerimise osa. On ette nähtud ka summad külade arengukavade koostamiseks. Vajadusel tasutakse külavanemate koolituste eest."